সিটি নির্বাচন নিয়ে ৯ পশ্চিমা কূটনীতিকের যৌথ বিবৃতি
ঢাকায় সিটি নির্বাচনের প্রাক্কালে ঢাকায় পশ্চিমা কূটনীতিকরা এক যৌথ বিবৃতিতে জনগণের ভোটের অধিকারের প্রতি সম্মান জানানোর জন্যে আহ্বান জানিয়েছেন। এ বিষয়ে বিদেশী কূটনীতিকরা নিজেদের মধ্যে বৈঠক করার পর এ বিবৃতি দেন। 







যদিও পররাষ্ট্রমন্ত্রী ড. আব্দুল মোমেন কূটনীতিকদের কোড অব কন্ডাক্ট নি মানলে বহিস্কারের হুমকি দিয়েছেন।




বিবৃতিতে বিদেশী কূটনীতিকরা বলেন, ‘১লা ফেব্রুয়ারির ঢাকা সিটি কর্পোরেশন নির্বাচন ঢাকার নাগরিকদের গণতান্ত্রিক অধিকার চর্চার একটি সুযোগ। ঢাকায় অবস্থিত কূটনীতিক এবং নির্বাচন কমিশন কর্তৃক অনুমোদিত পর্যবেক্ষক হিসেবে আমরা এই শহরের ভোট কেন্দ্রসমূহের গণতন্ত্রকে কার্যকর অবস্থায় দেখার প্রত্যাশা করছি’।
বিবৃতিতে বলা হয়, ‘আমরা আরও আশা করছি যে বাংলাদেশের সরকার, নির্বাচন কমিশন এবং সকল সংশ্লিষ্ট রাজনৈতিক দল শান্তিপূর্ণ ও উৎসবমুখর পরিবেশে জনগণের ভোট দেয়ার অধিকারকে সম্মান জানাবেন এবং স্বচ্ছতা ও সততার সঙ্গে ভোট গণনা করবেন’।
যৌথ বিবৃতি দিয়েছেন কানাডার হাই কমিশনার বেনাওয়ে প্রিফষ্টেইন, সুইডিশ রাষ্ট্রদূত সার্লোটা স্লাইটার, যুক্তরাষ্ট্রের রাষ্ট্রদূত আর্ল মিলার, ব্রিটিশ হাই কমিশনার রবার্ট চ্যাটার্টন ডিকসন, নরওয়ের রাষ্ট্রদূত সিডসেল ব্লেকেন, ডেনমার্কের রাষ্ট্রদূত উইনি এস্ট্রাপ পিটারসন, নেদারল্যান্ডসের রাষ্ট্রদূত জেরোন স্টিগস, অষ্ট্রেলিয়ার হাই কমিশনার পেনি মর্টন এবং সুইজারল্যান্ডের রাষ্ট্রদূত সুজান মুলার।

ঢাকায় সিটি নির্বাচনের প্রাক্কালে ঢাকায় পশ্চিমা কূটনীতিকরা এক যৌথ বিবৃতিতে জনগণের ভোটের অধিকারের প্রতি সম্মান জানানোর জন্যে আহ্বান জানিয়েছেন। এ বিষয়ে বিদেশী কূটনীতিকরা নিজেদের মধ্যে বৈঠক করার পর এ বিবৃতি দেন।